ગેજેટ ડેસ્કઃ Xiaomi એ આજે (5 સપ્ટેમ્બર) રેડમી 6 સીરિઝના ત્રણ સ્માર્ટફોન્સ Redmi 6A, Redmi 6 અને Redmi 6 Pro લોન્ચ કર્યા. ઉલ્લેખનીય છે કે, આ ત્રણેય સ્માર્ટફોનને ચીનમાં અગાઉ લોન્ચ કરવામાં આવ્યા હતા. આ ત્રણેય સ્માર્ટફોન રેડમી 5 સીરિઝના અપગ્રેડ વર્ઝન છે. આ ત્રણેય સ્માર્ટફોનમાં રેડમી 6એ સ્માર્ટફોન લૉ બજેટ સ્માર્ટફોન છે. જ્યારે રેડમી 6 સ્માર્ટફોન બજેટ સ્માર્ટફોન છે, જ્યારે રેડમી 6 પ્રો મિડબજેટ સ્માર્ટફોન છે. આ ત્રણેય સ્માર્ટફોનમાં Redmi 6 Pro સૌથી પ્રીમિયમ છે. કંપની અનુસાર, રેડમી 6 પ્રો પાવરફુલ ડ્યુઅલ કેમેરા અને બે દિવસની બેટરી લાઇફ ધરાવે છે. આ સ્માર્ટફોન આઇફોન-એક્સ જેવી નૉચ ડિસ્પ્લે ધરાવે છે. કંપનીનો દાવો છે કે Redmi 6 Pro સ્માર્ટફોનમાં અત્યંત હિટ સાબિત થયેલા રેડમી નોટ 5 પ્રોનો જ રિઅર કેમેરા સેટઅપ આપવામાં આવ્યો છે. કંપનીનો દાવો છે કે, રેડમી 6 પ્રો પર સતત 16.5 કલાક સુધી વીડિયો જોઇ શકાશે.